ג'ושוע ליינדו

ג'ושוע ליינדו אדוארדס (באנגלית: Joshua Liendo Edwards; נולד ב-20 באוגוסט 2002) הוא שחיין קנדי, סגן אלוף אולימפי (פריז 2024), זוכה 3 מדליות מאליפות העולם (בודפשט 2022), מדליית כסף במשחה שליחים משולב 4x100 מטר חופשי ו-2 מדליות ארד במשחים האישיים ל-100 מטר חופשי ול-100 מטר פרפר. שיאן העולם בבריכת 25 מטר במשחה ל-100 מטר פרפר ושיאן קנדה במשחים ל-50 מטר חופשי, 50 מטר פרפר.  

ליינדו הוא שחיין כהה עור.

 ביוגרפיה 
ליינדו נולד בסקרבורו (כיום חלק מטורונטו), אונטריו, אך גדל בילדותו בטרינידד וטובגו ושם למד לשחות. בגיל 9 חזר עם משפחתו לעיר הולדתו ושם החל להתאמן בשחייה. כיום הוא מתאמן באוניברסיטת פלורידה.

2021
מקום רביעי בשליחים באולימפיאדה
באולימפיאדת טוקיו (2020) הוא סיים במקום רביעי במשחה שליחים 4x100 מטר חופשי ביחד עם ברנט היידן, יורי קיסיל ומרקוס ת'ורמאייר בשיא קנדה חדש של 3:10.82 דקות, 6 עשיריות איטי ממדליית ארד. נוסף לכך, במשחים האישיים הוא סיים במקום 11 במשחה ל-100 מטר פרפר בתוצאה של 51.50 שניות, במקום 14 במשחה ל-100 מטר חופשי בתוצאה של 48.19 שניות ובמקום 18 במשחה ל-50 מטר חופשי בתוצאה של 22.03 שניות, אחרי מירון חרותי מישראל (22.01 שניות) שסיים במקום 17.

מדליית זהב באליפות עולם (בריכת 25 מטר)
באליפות העולם בבריכת 25 מטר שנערכה באבו דאבי, איחוד האמירויות הערביות בדצמבר אותה שנה הוא זכה ב-3 מדליות, זהב ו-2 ארד. מדליית זהב במשחה שליחים משולב 4x50 מטר חופשי ביחד עם יורי קיסיל, קיילה סנצ'ז ומרגרט מקניל בתוצאה של 1:28.55 דקות, לפני הולנד (1:28.61 דקות) ורוסיה (1:28.97 דקות). כשחיין ראשון הוא קבע תוצאה של 20.94 שניות. מדליות ארד אישיות, במשחה ל-50 מטר חופשי בתוצאה של 20.76 שניות, אחרי בן פראוד מהממלכה המאוחדת (20.46 שניות) וראיין הלד מארצות הברית (20.70 שניות) ובמשחה ל-100 מטר חופשי בתוצאה של 45.82 שניות, אחרי אלסנדרו מירסי מאיטליה (45.57 שניות) וראיין הלד (45.63 שניות). נוסף לכך, הוא סיים במקום 14 במשחה ל-100 מטר פרפר בתוצאה של 50.29 שניות, בשלב המוקדמות הוא קבע שיא קנדה חדש של 50.00 שניות ועלה מהמקום השישי. במשחה ל-50 מטר פרפר בשלב המוקדמות הוא סיים רביעי וקבע שיא קנדה חדש של 22.52 שניות אך פרש מהתחרות.

2022
סגן אלוף עולם
באליפות העולם שנערכה בבודפשט, הונגריה ביוני הוא זכה ב-3 מדליות, 1 כסף ו-2 ארד. מדליית כסף במשחה שליחים משולב 4x100 מטר חופשי ביחד עם חאוויר אסבדו, קיילה סאנצ'ז ופני אולקסיאק בתוצאה של 3:20.61 דקות, אחרי אוסטרליה שקבעה שיא עולם חדש של 3:19.38 דקות ולפני ארצות הברית (3:21.09 דקות), כשחיין ראשון הוא קבע תוצאה של 48.02 שניות. מדליות ארד במשחים האישיים, במשחה ל-100 מטר חופשי בתוצאה של 47.71 שניות, אחרי דוד פופוביץ' מרומניה (47.58 שניות) ומקסים גרוסה מצרפת (47.64 שניות) ובמשחה ל-100 מטר פרפר בתוצאה של 50.97 שניות, אחרי כרישטוף מילאק מהונגריה (50.14 שניות) ונאוקי מיזונומה מיפן (50.94 שניות). נוסף לכך, הוא סיים במקום חמישי במשחה ל-50 מטר חופשי בשיא קנדה חדש של 21.61 שניות, במקום שישי במשחה שליחים 4x100 מטר חופשי בתוצאה של 3:11.99 דקות, כשחיין ראשון הוא קבע תוצאה של 47.87 שניות ומקום 11 במשחה שליחים 4x100 מטר מעורב בתוצאה של 3:35.62 דקות, כשחיין שלישי הוא שחה את הפרפר ב"זינוק שליחים" בתוצאה של 51.26 שניות.

2023
באליפות המכללות שנערכה במרץ 2023 הוא זכה ב-3 מדליות, 1 זהב ו-2 כסף. מדליית זהב במשחה ל-100 יארד חופשי בתוצאה של 40.28 שניות, לפני ג'ק אלכסיי (40.92 שניות) וביורן סיליגר (40.93 שניות), שניהם מאוניברסיטת קליפורניה, מדליות כסף במשחה ל-50 יארד חופשי בתוצאה של 18.40 שניות, אחרי ג'ורדן קרוקס מאוניברסיטת טנסי (18.32 שניות) ולפני ביורן סיליגר (18.32 שניות) ובמשחה ל-100 יארד פרפר בתוצאה של 43.40 שניות, אחרי יוסף ראמאדן מוירג'יניה טק (43.15 שניות) ולפני תומר פרנקל מאוניברסיטת אינדיאנה (44.04 שניות).

שבוע לאחר מכן, בתחרות שנערכה בטורונטו בסוף מרץ ותחילת אפריל אותה שנה קבע ליידנו במשחה ל-50 מטר פרפר שיא קנדה חדש של 23.27 שניות ובמשחה ל-100 מטר פרפר שיא קנדה נוסף של 50.36 שניות.

באליפות העולם שנערכה בפוקואוקה, יפן זכה במדליית כסף במשחה ל-100 מטר פרפר בשיא לאומי של 50.34 שניות, אחרי מקסים גרוסה
(50.14 שניות) ודייר רוז (50.46 שניות).סיים 5 במשחה 4x100 מטר חופשי  בתוצאה של 3:12.05 דקות. במשחה 4x100 מטר מעורב סיים 7 בתוצאה של 3:32.61	דקות. במשחה 100 מטר חופשי סיים 14 בתוצאה של 48.22 שניות.

2024
באולימפיאדת פריז זכה במדליית כסף במשחה ל-100 מטר גב בשיא לאומי של 49.99 שניות, אחרי כרישטוף מילאק מהונגריה (49.90 שניות) ואחרי בן ארצו איליה חארון (50.45 שניות). במשחה 50 מטר חופשי סיים 4 בתוצאה של 21.58 שניות. במשחה 4x100 מטר מעורב סיים 5 בתוצאה של 3:31.27	דקות. במשחה 4x100 מטר מעורב מיקס סיים 5 בתוצאה של 3:41.41 דקות. סיים במשחה 4x100 מטר חופשי סיים 6 בתוצאה של 3:12.18 דקות. במשחה 100 מטר חופשי סיים 11 בתוצאה של 48.06 שניות.

2025
באליפות העולם שנערכה בסינגפור הוא זכה במדליית ארד במשחה שליחים משולב 4x100 מטר מעורב ביחד עם קיילי מאס, אוליבר דוסון וטיילור ראק בתוצאה של 3:40.90 דקות, אחרי רוסיה שקבעה שיא אליפות חדש של 3:37.97 דקות והרפובליקה העממית של סין (3:39.99 דקות), כשחיין שלישי הוא שחה את סגנון הפרפר ב"זינוק שלחים" בתוצאה של 49.64 שניות. נוסף לכך, הוא סיים במקום 13 במחשה ל-50 מטר פרפר ובמקום 30 במשחה ל-50 מטר חופשי בתוצאה של 22.22 שניות.
שיאן עולם
בתחרות גביע העולם שנערכה בטורונטו ב-23 באוקטובר הוא ניצח במשחה ל-100 מטר פרפר בשיא עולם חדש של 47.68 שניות.

 שיאים אישיים 
בריכה אולימפית
 50 מטר חופשי: 21.48 שניות (2024), שיא קנדה
 100 מטר חופשי: 47.55 שניות (2022)
 50 מטר פרפר: 23.11 שניות (2025), שיא קנדה
 100 מטר פרפר: 49.99 שניות (2024), שיא קנדה

בריכת 25 מטר
 50 מטר חופשי: 20.76 שניות (2021), שיא קנדה
 100 מטר חופשי: 45.82 שניות (2021)
 50 מטר פרפר: 22.23 שניות (2025)
 100 מטר פרפר: 47.68 שניות (2025), שיא עולם

בריכת 25 יארד
 50 יארד חופשי: 18.07 שניות (2024)	
 100 יארד חופשי: 40.20 שניות (2024)
 100 יארד פרפר: 43.07 שניות (2024)

 ראו גם 

 קישורים חיצוניים 


 הערות שוליים 

קטגוריה:שחייני חופשי
קטגוריה:שחייני פרפר
קטגוריה:שחיינים אולימפיים קנדים
קטגוריה:שחיינים באולימפיאדת טוקיו (2020)
קטגוריה:שחיינים באולימפיאדת פריז (2024)
קטגוריה:זוכי מדליית כסף אולימפית: שחייה
קטגוריה:משתתפים קנדים באולימפיאדת פריז (2024)
קטגוריה:קנדים שנולדו ב-2002